Afrikaans: Die dertigste herdenking van die Kairosdokument in 2015 het gedien as stimulus vir verskeie geleenthede waartydens gereflekteer is op hierdie historiese dokument en die beweging wat daaruit ontstaan het. Die Kairos 30 konferensie (Johannesburg, 17-20 Augustus) is ’n voorbeeld van so ’n geleentheid, asook ’n kollokwium (Volmoed, Hermanus, 27-29 September) wat reflekteer het op die tema “Die uitdaging van profetiese teologie vir teologie vandag.” Hierdie onderhoud met Edwin Arrison is gevoer na afloop van dié geleenthede. Hy is die Algemene Sekretaris van Kairos Suider Afrika, ’n predikant in die Anglikaanse Kerk en voorsitter van die Sentrum vir Christelike Spiritualiteit in Kaapstad.